Zapisnik delovne skupine za kakovost 30.10.2017

Člani: Tanja Vilič Klenovšek, Brigita Rupar, Tatjana Ažman, Nika Perinčič, Staša Bučar Markič.

**Kontekst:**

MIZŠ je novembra 2015 pripravilo Konferenco KEKS, kjer je predstavilo nov Nacionalni okvir za ugotavljanje in zagotavljanje kakovosti na področju vzgoje in izobraževanja (VIZ). Strokovna skupina je na konferenci predstavila Medresorske smernice kakovosti VKO in sicer v delavnici Zagotavljanje kakovosti vseživljenjske orientacije v šoli. Na delavnici prisotni so podprli predlog, da bi karierna orientacije in še zlasti učenje veščin vodenja kariere morali biti vključeni v zagotavljanje kakovosti VIZ.

MIZŠ ima za razvijanje in preizkušanje Nacionalnega okvirja imenovanih več podskupin in skupno koordinacijo. Podskupine so zadolžene za posamezne izobraževalne ravni in za posamezne tematske sklope (npr. tematski sklop učenje in poučevanje zajema dosežke učencev, klima in kultura v šoli in profesionalni razvoj).

Strokovna skupina je sprva identificirala dva tematska sklopa, kjer bi bilo treba vključiti VKO:

* profesionalni razvoj učiteljev
* dosežki učencev

Strokovna skupina je januarja sprejela sklep, da se njeni člani vključijo v ustrezne podskupine na MIZŠ, vendar je bilo stališče MIZŠ, da se skupine ne širi, da pa se z njimi izmenjajo pogledi.

V marcu je Strokovna skupina za VKO definirala tematski področji, kjer bi se morala vključiti tudi karierna orientacija:

1. pri tematskem sklopu »dosežki učencev« je fokus na veščine vodenja kariere,
2. pri tematskem sklopu »profesionalni razvoj učiteljev« pa na

2.1. kako učitelji ozavestijo lasten karierni razvoj in ga izvajajo in

2.2. kako učitelji vključujejo veščine vodenja kariere v delo z učenci.

Strokovna skupina za VKO je na svoj sestanek maja povabila vodje podskupin na MIZŠ (Saša Grašič, Mateja Brejc, Gašper Cankar, Tatjana Krapše). Na sestanku je Strokovna skupina za VKO predstavila svoje utemeljitve in priporočila ga. Krapše in g. Cankarju, ki sta se sestanka udeležila. Sklep sestanka je bil, da bosta prenesla pobudo o nadaljnjem sodelovanju.

Strokovna skupina se je odločila, da imenuje delovno skupino za pripravo kazalnikov, v sestavi Tanja Vilič Klenovšek, Brigita Rupar, Tatjana Ažman, Nika Perinčič in Staša Bučar.

**Delovna skupina za kakovost:**

1. sestanek 30.5.2017, že na sestanku se pripravi tekste predlogov za obe področji. Po sestanku delovna skupina dopisno uskladi tekst in končno verzijo posreduje za naslednji sestanek Strokovne skupine.

Na sestanku Strokovne skupine 6.7.2017 delovna skupina predstavi svoj predlog, v razpravi se izoblikuje mnenje, da naj delovna skupina dodatno oblikuje še kazalnike za področje »Vodenje« in ga posreduje skupini.

1. sestanek 22.9.2017, delovna skupina dopolni predlog z področjem vodenja. Po sestanku delovna skupina dopisno uskladi tekst in končno verzijo posreduje za naslednji sestanek Strokovne skupine.

Na sestanku Strokovne skupine 18.10.2017 delovna skupina predstavi svoj predlog, ki ga skupina potrdi in posreduje koordinatorki in vodjem področnih skupin in vseh skupin na MIZŠ.